sukhrobnurali/uzbek-legal-corpus huggingface dataset:
BANKROT DEB EʼLON QILINGAN KORXONANI MOL-MULK MAJMUASI SIFATIDA OLDI-SOTDI QILIShDA MULK HUQUQINI RASMIYLAShTIRISh TARTIBINI OʻZ KUChINI YOʻQOTGAN DEB TOPISh HAQIDA
(resolution, 2008-05-20)

“Bankrotlik toʻgʻrisida”gi Oʻzbekiston Respublikasining Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qarori bilan tasdiqlangan “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisida”gi Nizomga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasi huzuridagi Iqtisodiy nochor korxonalar ishlari qoʻmitasi tomonidan tasdiqlangan “Bankrot deb eʼlon qilingan korxonani mol-mulk majmuasi sifatida oldi-sotdi qilishda mulk huquqini rasmiylashtirish tartibi” oʻz kuchini yoʻqotgan deb topilsin (roʻyxat raqami 493, 1998-yil 29-sentabr). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 3. Mazkur qaror Oʻzbekiston Respublikasi Oliy xoʻjalik sudi va Davlat mulki qoʻmitasi bilan kelishilgan.
“XOʻJALIK YuRITUVChI SUBYEKTLARDA QOʻShILGAN QIYMAT SOLIGʻI BOʻYIChA NOL STAVKASINI QOʻLLASh NATIJASIDA YuZAGA KELGAN SALBIY FARQNI QOPLASh TOʻGʻRISIDA NIZOMNI TASDIQLASh HAQIDA” QARORNI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2008-05-19)

Oʻzbekiston Respublikasi Soliq kodeksining 228-moddasiga muvofiq qaror qilamiz: Oʻzbekiston Respublikasi Moliya vazirligi, Iqtisodiyot vazirligi va Davlat soliq qoʻmitasining 2005-yil 15-fevraldagi 27, 50 va 2005-24-sonli “Xoʻjalik yurituvchi subyektlarda qoʻshilgan qiymat soligʻi boʻyicha nol stavkasini qoʻllash natijasida yuzaga kelgan salbiy farqni qoplash toʻgʻrisida nizomni tasdiqlash haqida” qarori (roʻyxat raqami 1460, 2005-yil 22-mart) oʻz kuchini yoʻqotgan deb hisoblansin.
TEATR-KONSERT TADBIRLARINI OʻTKAZISHDA FONOGRAMMADAN FOYDALANISH TOʻGʻRISIDA MAʼLUMOTNI TAQDIM ETISH QOIDALARINI TASDIQLASH HAQIDAGI BUYRUQQA OʻZGARTIRISH VA QOʻSHIMCHALAR KIRITISH HAQIDA
(order, 2025-07-01)

Oʻzbekiston Respublikasining “Isteʼmolchilarning huquqlarini himoya qilish toʻgʻrisida” va “Reklama toʻgʻrisida”gi qonunlariga asosan va Oʻzbekiston Respublikasi Prezidentining 2005-yil 2-maydagi PQ-66-son qarori bilan tasdiqlangan Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi toʻgʻrisidagi nizomga muvofiq buyuraman: 1. Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining “Teatr-konsert tadbirlarini oʻtkazishda fonogrammadan foydalanish toʻgʻrisida maʼlumotni taqdim etish qoidalarini tasdiqlash haqida”gi 2002-yil 29-oktabrdagi 322-son buyrugʻiga (roʻyxat raqami 1188, 2002-yil 16-noyabr, Oʻzbekiston Respublikasi vazirliklari, davlat qoʻmitalari, idoralarining meʼyoriy hujjatlari axborotnomasi, 2002-yil 22-son) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritilsin.
XORIJIY FUQAROLAR, FUQAROLIGI BOʻLMAGAN SHAXSLARGA OʻZBEKISTON RESPUBLIKASIGA KELISH VA KETISH VIZALARINI RASMIYLASHTIRISH BOʻYICHA YOʻRIQNOMAGA OʻZGARTIRISHLAR KIRITISH TOʻGʻRISIDA
(order, 2026-03-25)

Oʻzbekiston Respublikasi Vazirlar Mahkamasining 1996-yil 21-noyabrdagi 408-son qarori bilan tasdiqlangan Xorijiy fuqarolar va fuqaroligi boʻlmagan shaxslarning Oʻzbekiston Respublikasiga kelishlari va Oʻzbekiston Respublikasidan ketishlari Tartibiga muvofiq buyuraman: 1. Oʻzbekiston Respublikasi Tashqi ishlar vazirining 1997-yil 15-maydagi Xorijiy fuqarolar, fuqaroligi boʻlmagan shaxslarga Oʻzbekiston Respublikasiga kelish va ketish vizalarini rasmiylashtirish boʻyicha Yoʻriqnomaga (roʻyxat raqami 349, 1997-yil 4-iyun) oʻzgartirishlar ilovaga* muvofiq kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-05-16)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatni huquqiy ekspertiza qilish natijasi boʻyicha 2008-yil 13-maydagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qaroriga muvofiq, shuningdek, Oʻzbekiston Respublikasi geologiya va mineral resurslar Davlat qoʻmitasining 2008-yil 5-maydagi 15-727-son xatini inobatga olgan holda, buyuraman: 1. Adliya vazirligi tomonidan 1998-yil 8-oktabrda 494-son bilan davlat roʻyxatidan oʻtkazilgan “Tuzlarning koʻllardagi konlari zaxiralariga tasniflashni qoʻllash boʻyicha Vaqtinchalik yoʻriqnoma” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarning Davlat reyestridan chiqarilsin va bu haqda mazkur Davlat reyestriga tegishli yozuv kiritilsin. 2. Oʻzbekiston Respublikasi geologiya va mineral resurslar Davlat qoʻmitasi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (B.Xasanov) ushbu normativ-huquqiy hujjatni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” − “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E.Kanyazov zimmasiga yuklansin.
OʻZBEKISTON RESPUBLIKASI MARKAZIY BANKINING AYRIM MEʼYORIY HUJJATLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-05-16)

Oʻzbekiston Respublikasining “Oʻzbekiston Respublikasining Markaziy banki toʻgʻrisida” va “Banklar va bank faoliyati toʻgʻrisida” qonunlari asosida Markaziy bank Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki tomonidan 1995-yil 4-aprelda 122-raqam bilan tasdiqlangan “Oʻzsavdogarbankning hisob-kitob cheklarini aholi tomonidan tovarlar uchun hisob-kitoblarda qoʻllanishi toʻgʻrisida Yoʻriqnoma” (roʻyxat raqami 217, 1996-yil 17-yanvar); Oʻzbekiston Respublikasi Markaziy banki tomonidan 1999-yil 7-mayda 415-raqam bilan tasdiqlangan “Turgʻun shoxobchalar orqali savdo faoliyatini amalga oshirayotgan yakka tartibdagi ishbilarmonlarning naqd pul mablagʻlarini topshirish va olish Tartibi” (roʻyxat raqami 752, 1999-yil 18-iyun). 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan keyin kuchga kiradi.
OʻZBEKISTON RESPUBLIKASI HUDUDIDAGI KORXONALAR TOMONIDAN IShLAB ChIQARILAYOTGAN ALKOGOLLI MAHSULOTLARNI MUVOFIQLIK BELGISI BILAN TAMGʻALASh TARTIBIGA OʻZGARTIRISh KIRITISh TOʻGʻRISIDA
(order, 2019-10-10)

Oʻzbekiston Respublikasi Vazirlar Mahkamasining 2004-yil 5-avgustdagi “Oʻzbekiston davlat standartlashtirish, metrologiya va sertifikatlashtirish agentligi tuzilmasini takomillashtirish va uning faoliyatini tashkil etish toʻgʻrisida”gi 373-son qaroriga muvofiq buyuraman: 1. Oʻzbekiston Respublikasi hududida korxonalar tomonidan ishlab chiqarilayotgan alkogolli mahsulotlarni Muvofiqlik belgisi bilan tamgʻalash Tartibining (1998-yil 24-avgust, roʻyxat raqami 480) 2.6. bandida “Oʻzdavstandart” soʻzi “Oʻzstandart” agentligi” soʻzlari bilan almashtirilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilganidan oʻn kun oʻtgandan keyin kuchga kiradi. 3. Ushbu buyruq “Oʻzvinosanoat-xolding” xolding kompaniyasi va “Davlat belgisi” DIChB bilan kelishilgan.
VAZIRLAR MAHKAMASINING “AVSTRIYA RESPUBLIKASI BILAN YaQIN ISTIQBOLDAGI HAMKORLIKNI YANADA RIVOJLANTIRISh ChORA-TADBIRLARI TOʻGʻRISIDA” 2008 YIL 18 APRELDAGI 72-SON QARORIGA OʻZGARTIRISh KIRITISh HAQIDA
(resolution, 2021-02-22)

Oʻzbekiston Respublikasi delegatsiyasining tashrifi davomida erishilgan ahdlashuvlarni toʻliq koʻlamda va oʻz vaqtida amalga oshirilishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Avstriya Respublikasi bilan yaqin istiqboldagi hamkorlikni yanada rivojlantirish chora-tadbirlari toʻgʻrisida” 2008-yil 18-apreldagi 72-son qarori bilan tasdiqlangan Oʻzbekiston Respublikasi bilan Avstriya Respublikasi oʻrtasida yaqin istiqboldagi hamkorlikni yanada rivojlantirish tadbirlari rejasining III boʻlimi ilovaga muvofiq bayon qilinsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.
DAVLAT DAROMADIGA OʻTKAZILADIGAN MOL-MULKNI OLIB QOʻYISh, SOTISh YOKI YOʻQ QILIB TAShLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2009-07-15)

Qonun hujjatlarida belgilangan tartibda olib qoʻyilgan va davlat daromadiga oʻtkaziladigan mol-mulkni sotish boʻyicha savdo tashkilotlarini tanlab olish samaradorligini oshirish maqsadida Vazirlar Mahkamasi qaror qiladi: 1. Vazirlar Mahkamasining 2004-yil 25-martdagi 140-son qarori bilan tasdiqlangan Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisidagi nizomga (Oʻzbekiston Respublikasi QT, 2004-y., 3-son, 35-modda) ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 18-band quyidagi tahrirda bayon qilinsin: “Mol-mulkni sotish tanlov asosida Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari qaroriga muvofiq belgilanadigan savdo tashkilotlari tomonidan amalga oshiriladi. Savdo tashkilotlarini belgilashda ularning ixtisoslashuvi, joylashgan joyi va isteʼmolchi uchun borish oson boʻlishi (viloyat va tuman (shahar) markazlari, bozorlar va boshqalar), tegishli omborxona binolarining mavjudligi, avvalgi faoliyatida belgilangan savdo faoliyati qoidalarini buzish holatlariga yoʻl qoʻyilmaganligi va boshqalar hisobga olinadi. Mol-mulkni sotish boʻyicha xizmatlar koʻrsatish yuzasidan shartnomalar ushbu savdo tashkilotlari bilan Sud qarorlarini ijro etish, sudlar faoliyatini moddiy-texnika jihatidan va moliyaviy taʼminlash departamentining hududiy boshqarmalari tomonidan tuziladi. Mol-mulkni sotish xizmatlari koʻrsatish yuzasidan shartnomaning amal qilish muddatini uzaytirishda mazkur shartnoma shartlariga rioya etish va mol-mulkni sotish tartibi buzilishiga yoʻl qoʻyilmaganligi ham hisobga olinadi”. 2. 29-bandga quyidagi mazmundagi birinchi xatboshi qoʻshilsin: “Zaxiralarni shakllantirish uchun zarur boʻlgan oziq-ovqat tovarlari pulli asosda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga beriladi hamda savdo tashkilotlarining ixtisoslashtirilgan omborxonalarida saqlanadi (gʻamlab qoʻyiladi). Ushbu tovarlar faqat Qoraqalpogʻiston Respublikasi Vazirlar Kengashi, viloyatlar va Toshkent shahar hokimlari qaroriga koʻra, tovarlarning saqlanish muddatlaridan va bozordagi ehtiyojdan kelib chiqqan holda sotiladi”.
BOShOQLI DON EKINLARINI XARID QILISh NARXLARI TOʻGʻRISIDA
(resolution, 2020-09-28)

Davlat ehtiyojlari uchun boshoqli don ekinlarini ishlab chiqarishni ragʻbatlantirish va davlat ehtiyojlari uchun sotishni kuchaytirish, mintaqaviy hamda jahon bozorlarida vujudga kelgan don narxlari konyunkturasini hisobga olgan holda narxlarni shakllantirishning bozor tamoyillariga toʻliq oʻtish, don ishlab chiqaruvchilar bilan tayyorlovchilar oʻrtasida oʻzaro hisob-kitob tizimini tubdan soddalashtirish va oshkoraligini oshirish, shuningdek, don ishlab chiqaruvchi xoʻjaliklarning moliyaviy ahvolini mustahkamlash maqsadida: 1. Shunday tartib oʻrnatilsinki, unga muvofiq 2008-yil hosilidan boshlab don ekuvchi xoʻjaliklar bilan tuziladigan kontraktatsiya shartnomalari boʻyicha davlat ehtiyojlari uchun don xarid qilish kelishilgan yagona xarid narxlari boʻyicha amalga oshiriladi. 2. Oʻzbekiston Respublikasi Moliya vazirligi, Qishloq va suv xoʻjaligi vazirligi, “Oʻzdonmahsulot” kompaniyasining jahon hamda mintaqaviy bozorlarida vujudga kelgan don narxlari konyunkturasini hisobga olgan holda 2008-yil hosilining 3 klassli yumshoq bugʻdoyiga har tonnasi uchun 169 000 soʻm miqdorida bazaviy yagona xarid narxini belgilash toʻgʻrisidagi taklifi qabul qilinsin. 3. Belgilansinki, 2008-yil hosili uchun kontraktatsiya shartnomalarida nazarda tutilgan don ekuvchi xoʻjaliklar tomonidan davlat ehtiyojlari uchun sotilgan ortiqcha don hajmlari uchun yagona xarid narxlaridan 10 foiz ortiq narxlar boʻyicha toʻlov amalga oshiriladi; 4. Oʻzbekiston Respublikasi Moliya vazirligi bir hafta muddatda manfaatdor vazirliklar va idoralar, Qoraqalpogʻiston Respublikasi Vazirlar Kengashi, viloyatlar hokimliklariga boshoqli don ekinlari sifat koʻrsatkichlarini hisobga olgan holda yagona xarid narxlari va hisob-kitoblar tartibidan xabardor qilsin. 5. Quyidagilar: Oʻzbekiston Respublikasi Vazirlar Mahkamasining “2002-yil hosili uchun boshoqli don ekinlarini yigʻishtirib olishga doir tashkiliy chora-tadbirlar toʻgʻrisida” 2002-yil 19-yanvardagi 27-sonli qarori va Vazirlar Mahkamasining 2002-yil 22-maydagi 170-sonli qarori; Oʻzbekiston Respublikasi Vazirlar Mahkamasining “Boshoqli don ekinlarini xarid qilish narxlarini shakllantirish tartibi toʻgʻrisida” 2003-yil 15-maydagi 216-33-sonli qarorining 3-bandi; Oʻzbekiston Respublikasi Prezidentining 2007-yil 13-sentabrdagi PQ-693-sonli Qarorining 3-bandi uchinchi xatboshi va Qarorning 5-ilovasi oʻz kuchini yoʻqotgan deb hisoblansin. 6. Mazkur Qarorning bajarilishini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
BANKLARNING DEPOZIT SERTIFIKATLARINI ChIQARISh, ROʻYXATGA OLISh VA MUOMALADA BOʻLISh QOIDALARIGA QOʻShIMChA VA OʻZGARTIRIShLAR KIRITISh HAQIDA
(resolution, 2008-10-04)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”, “Banklar va bank faoliyati toʻgʻrisida” va “Qimmatli qogʻozlar va fond birjasi toʻgʻrisida”gi qonunlariga muvofiq Oʻzbekiston Respublikasi Markaziy bank Boshqaruvi qaror qiladi: 1. Banklarning depozit sertifikatlarini chiqarish, roʻyxatga olish va muomalada boʻlish Qoidalariga (1998-yil 9-noyabr, roʻyxat raqami 522) ilovaga* muvofiq qoʻshimcha va oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kundan soʻng kuchga kiradi.
NAMANGAN VILOYATIDAGI QURILISHI TUGALLANGAN REZAKSOY SUV OMBORIDAN FOYDALANISHNI TASHKIL ETISH TOʻGʻRISIDA
(resolution, 2008-05-07)

Namangan viloyatidagi qurilishi tugallangan Rezaksoy suv omboridan ishonchli foydalanishni taʼminlash maqsadida Vazirlar Mahkamasi qaror qiladi: 1. Namangan viloyatidagi qurilishi tugallangan, 200,0 mln kub metr sigʻimli Rezaksoy suv ombori Davlat qabul komissiyasi qarori bilan foydalanishga qabul qilinganligi maʼlumot uchun qabul qilinsin. 2. Oʻzbekiston Respublikasi Qishloq va suv xoʻjaligi vazirligining “Oʻzsuvtaʼmirfoydalanish” respublika birlashmasi tarkibida Rezaksoy suv omboridan foydalanish boshqarmasini tashkil etish toʻgʻrisidagi taklifiga rozilik berilsin. “Oʻzsuvtaʼmirfoydalanish” respublika birlashmasining Rezaksoy suv omboridan foydalanish boshqarmasining xodimlarining cheklangan soni 63 nafar, shu jumladan boshqaruv xodimlari soni 9 nafardan iborat boʻlgan tuzilmasi ilovaga muvofiq tasdiqlansin. 3. Oʻzbekiston Respublikasi Qishloq va suv xoʻjaligi vazirligi: bir oy muddatda Rezaksoy suv omboridan foydalanish boshqarmasi ustavini tasdiqlasin va uning belgilangan tartibda roʻyxatdan oʻtkazilishini taʼminlasin; qurilishi tugallangan, 200,0 mln kub metr sigʻimli Rezaksoy suv omborining Rezaksoy suv omboridan foydalanish boshqarmasi balansiga oʻtkazilishini taʼminlasin; suv omboridan ishonchli foydalanilishi va suv resurslaridan oqilona foydalanilishi ustidan qatʼiy nazorat oʻrnatsin. 4. Oʻzbekiston Respublikasi Moliya vazirligi: 2008-yilda Rezaksoy suv omboridan foydalanish boshqarmasi taʼminoti xarajatlarini Oʻzbekiston Respublikasi Qishloq va suv xoʻjaligi vazirligiga ajratilgan mablagʻlar doirasida moliyalashtirsin; 2009-yildan boshlab Davlat budjeti parametrlarida Rezaksoy suv omboridan foydalanish boshqarmasi taʼminoti uchun zarur budjet mablagʻlari ajratilishini nazarda tutsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
OʻZBEKISTON RESPUBLIKASI PREZIDENTINING “2007—2010 YILLARDA XUSUSIYLAShTIRISh JARAYoNLARINI YaNADA ChUQURLAShTIRISh VA XORIJIY INVESTITSIYaLARNI FAOL JALB QILISh ChORA-TADBIRLARI TOʻGʻRISIDA” 2007-YIL 20 IYuLDAGI PQ-672-SONLI QARORIGA OʻZGARTISh KIRITISh TOʻGʻRISIDA
(resolution, 2021-04-30)

Oʻzbekiston Respublikasi Prezidentining “Qishloq xoʻjalik mashinasozligi tarmogʻini yanada isloh qilish chora-tadbirlari toʻgʻrisida” 2008-yil 4-apreldagi PQ-830-sonli qaroriga muvofiq: 1. Oʻzbekiston Respublikasi Prezidentining “2007—2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida” 2007-yil 20-iyuldagi PQ-672-sonli qarori 2-ilovasining 14 va 16-pozitsiyalari chiqarib tashlansin. 2. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh, ShUNINGDEK BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA (OʻZBEKISTON RESPUBLIKASI PREZIDENTINING “OʻZBEKISTON RESPUBLIKASINING TAShQI IQTISODIY FAOLIYATINI YANADA TARTIBGA SOLISh ChORA-TADBIRLARI TOʻGʻRISIDA” 2008 YIL 27 MARTDAGI PQ–823-SON QARORI)
(resolution, 2025-04-22)

Oʻzbekiston Respublikasi Prezidentining “Oʻzbekiston Respublikasining tashqi iqtisodiy faoliyatini yanada tartibga solish chora-tadbirlari toʻgʻrisida” 2008-yil 27-martdagi PQ-823-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga* muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga* muvofiq baʼzi qarorlari oʻz kuchini yoʻqotgan deb hisoblansin. 3. Oʻzbekiston Respublikasi vazirliklari va idoralari oʻz normativ-huquqiy hujjatlarini Oʻzbekiston Respublikasining yangilangan Tashqi iqtisodiy faoliyat tovar nomenklaturasi (2007-yilgi versiya)ga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (“Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Oʻzbekiston Respublikasining 2007-yil 19-sentabrdagi OʻRQ-111-sonli Qonuni)
(law, 2020-06-16)

“Tovar belgilari, xizmat koʻrsatish belgilari va tovar kelib chiqqan joy nomlari toʻgʻrisida”gi Oʻzbekiston Respublikasi Qonuniga oʻzgartish va qoʻshimchalar kiritish haqida”gi Oʻzbekiston Respublikasining 2007-yil 19-sentabrdagi OʻRQ-111-sonli Qonuniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 3. Oʻzbekiston Respublikasi Vazirlar Mahkamasining “Patent bojlari toʻgʻrisidagi nizomni va Patent bojlari stavkalarini tasdiqlash haqida” 2006-yil 20-apreldagi 65-son qaroriga (Oʻzbekiston Respublikasi QT, 2006-y., 4-son, 26-modda) 2-ilovada: 1) 1-boʻlimda: a) “Bojning vazifasi” ustunidagi 1.3-kichik boʻlimning 1.3.3-bandidan “oldindan beriladigan patentlar” soʻzlari chiqarib tashlansin; b) “Bojning vazifasi” ustunidagi 1.4-kichik boʻlimning 1.4.4-bandidan “oldindan beriladigan patentning” soʻzlari chiqarib tashlansin; 2) 3-boʻlimda: a) “Bojning vazifasi” ustunidagi 3.2-kichik boʻlimning 3.2.1-bandiga quyidagi mazmundagi xatboshi qoʻshilsin: “Oʻzbekiston Respublikasida hammaga maʼlum tovar belgilari roʻyxatidagi tovar belgisini kiritish”; b) “Bojning vazifasi” ustunida 3.2-kichik boʻlimning 3.2.2-bandiga “hammaga maʼlum tovar belgilariga tegishli maʼlumotlar” soʻzlari qoʻshilsin; v) “Boj toʻlanganligi toʻgʻrisidagi hujjatni taqdim etish muddatlari” ustunining 3.2-kichik boʻlimidagi “Ekspertiza qarori” soʻzlaridan keyin “yoki Apellatsiya kengashining Oʻzbekiston Respublikasi hududida hammaga maʼlum tovar belgilari roʻyxatini eʼtirof etish toʻgʻrisidagi qarori” soʻzlari qoʻshilsin; g) “Bojning vazifasi” ustunidagi 3.3-kichik boʻlimning 3.3.3-bandidagi “huquqiga” soʻzi “huquqi toʻgʻrisidagi” soʻzlari bilan almashtirilsin; d) “Bojning vazifasi” ustunidagi 3.5-kichik boʻlimning 3.5.2-bandidagi “huquqiga” soʻzi “huquqi toʻgʻrisida” soʻzlari bilan almashtirilsin; 3) 6-boʻlimda: a) boʻlimning nomidagi “Apellatsiyalarni” soʻzidan keyin “va arizalarni” soʻzlari qoʻshilsin; b) “Bojning vazifasi” ustunining 6.3-kichik boʻlimiga quyidagi mazmundagi ikkinchi xatboshi qoʻshilsin: “tovar belgisi va xizmat koʻrsatish belgisi, tovar kelib chiqqan joy nomidan foydalanish huquqi toʻgʻrisidagi guvohnomaning haqiqiyligiga qarshi apellatsiyalar”; ikkinchi-uchinchi xatboshi tegishli ravishda uchinchi-toʻrtinchi xatboshi deb hisoblansin; v) “Bojning vazifasi” va “Boj toʻlanganligi toʻgʻrisidagi hujjatni taqdim etish muddatlari” ustunlaridagi va 6.5-kichik boʻlimning nomidagi “apellatsiyalar” soʻzi “arizalar” soʻzi bilan almashtirilsin.